Sangria
Sangria je voćno vino porijeklom sa prostora Španije i Portugala. Ime je dobila od španske riječi sangre (na portugalski sangue) što u prevodu znači krv. Postoji nekoliko vrsta sangrije. U zavisnosti od regiona u kome se proizvodi, u njen sastav ulazi raznoliko voće. Pored vina u sastav sangrije ulazi narezano voće (može biti narandža, limun, jabuka, breskva, ananas, dinja, grožđe, mango i sl.), zatim neki zaslađivač (med, šećer, sirup), i mala količina nekog žestokog pića.